Инфекцион ауырыуҙарҙы диагностикалау , иҫкәртеү һәм дауалау өлкәһендә тикшеренеүҙәр үткәрелә : түләмә ауырыуы булғанда тирене дезинфекциялау ысулы ( Л.С.Пирогов ) , йылҡының инфекцион анемияһын диагностикалау ысулы ( Л.Н.Судзиловский ) , йылҡының инфекцион энцефаломиелитына ҡаршы вакцина уйлап табыла ( Ғ.Х.Ишуков ) , респ. хужалыҡтарында быҙау трихофитияһына ҡаршы ТФ-130 вакцинаһы индерелә ( В.М.Болдырев ) .